
ELŐTERJESZTÉS

 a Képviselő-testület

2026. augusztus 28-i soron következő/rendkívüli ülésére
Tárgy:
 „Baracsi dűlő” tárgyú közbeszerzési eljárás eredménye
Előterjesztő:

Lesi Árpád polgármester

Készítette:

Kohan Adrienn – városüzemeltetési ügyintéző
Tárgyalja:


Határozat
Rendelet

Az elfogadáshoz szükséges döntés típusa: 
határozat esetén egyszerű többségű szavazat







rendelet esetén minősített többségű szavazat

Nyílt ülés

Zárt ülés

Tisztelt Képviselő-testület!
Kunszentmiklós Város Önkormányzata 147 millió forint támogatásban részesült a KAP-RD43-1-25 kódszámú 1005271379 támogatási azonosítójú  „Baracsi dűlő fejlesztése” című pályázattal. Tekintette arra, hogy a projekt építési költsége elérte a közbeszerzési értékhatárt, ezért közbeszerzési eljárás került lefolytatásra.
Előzmény:
2026. augusztus 13-án tartott képviselő testületi ülésen, a Képviselő-testület úgy határozott, hogy Út-Ép Ker’ 97 Kft. ajánlatát nyilvánította érvényesnek és Centrum Aszfalt ajánlatát érvénytelennek találja.
2026. augusztus 24-én Centrum Aszfalt Kft előzetes vitarendezési kérelemet nyújtott be, amit Weszely Tamás közbeszerzési szakértő megvizsgált és elfogadásra javasolja.
Weszely Tamás, a Közbeszerzési Bírálóbizottság tagja:

Tájékoztatja a tagokat, hogy Ajánlatkérő 2026. március 27-én a Kbt. 112. § alapján nyílt közbeszerzési eljárást indított. Az ajánlattételi határidő 2026. április 20. 14. óráig 4 darab ajánlat érkezett a mellékletek jegyzőkönyv szerint. Az ajánlatokat ellenőriztem és hiánypótlásra szólítottam fel az értékelési szempontok alapján legkedvezőbbnek tekinthető és azt követő ajánlattevőt. A beérkezett hiánypótlások kapcsán a Centrum Aszfalt Kft. ajánlatában nem jelölte meg a tényleges tulajdonost hiánypótlási felszólítás ellenére. Ezzel kapcsolatban állásfoglalást kértünk a Közbeszerzési Hatóságtól, a Nemzeti Adó és Vámhivataltól és a Pénzügy Minisztériumtól. A Közbeszerzési Hatóság érdemi választ nem adott.

A Nemzeti Adó és Vámhivatal állásfoglalása szerint: „A Pmt. 38. § f) pontja alapján, amennyiben a gazdasági társaság esetében tényleges tulajdonosként azonosítható természetes személy nem állapítható meg, úgy a jogi személy vagy jogi személyiséggel nem rendelkező szervezet vezető tisztségviselőjét kell tényleges tulajdonosként meghatározni. A fentiekre tekintettel megállapítható, hogy kivételes esetben előfordulhat, hogy a szó klasszikus értelmében vett tényleges tulajdonos nem azonosítható, azonban ilyen esetben a jogszabály kötelezően kijelöli a vezető tisztségviselőt tényleges tulajdonosként.”

A Pénzügyminisztérium állásfoglalása szerint: „Mindezeknek megfelelően megerősítjük a kérdés kapcsán a megkeresésében kifejtett értelmezést, miszerint nem állhat fenn olyan helyzet, hogy egy Magyarországon bejegyzett gazdasági társaság tényleges tulajdonosa egyáltalán nem megjelölhető.”

A fenti állásfoglalás alapján megállapítható, hogy nem állhat fenn Magyarországon bejegyzett gazdasági társaság esetében olyan helyzet, hogy ne tudjon megjelölni tényleges tulajdonost.

A fentiek alapján Ajánlatkérő korábban a Centrum Aszfalt Kft. ajánlata érvénytelenítette.

A Centrum Aszfalt Kft. azonban előzetes vitarendezési kérelmet nyújtott be, amelyet részletesen megvizsgálva javaslom annak elfogadását és módosított összegezés készítését.
(A kizáró okok kapcsán a tényleges tulajdonost meg kell jelölni Kbt. 62. § (1) bekezdés kb. alpontja alapján, azonban ezen alpontban a 2017. évi LIII. törvény (Pmt.) 3. § 38. pontra hivatkozó felsorolás nem teljes körű, a Pmt. 3. § 38 pont f pontját  kihagyja, így a Centrum Aszfalt Kft. arra hivatkozik, hogy esetében nem áll fenn a Kbt. 62. § (1) bekezdés kb alpontjában foglalat kizáró ok, tekintettel arra, hogy ezen pontban a felsorolásból éppen az esetünkben fontos Pmt. 3. § 38. pont „f pont” hiányzik.)
1. Centrum Aszfalt Kft. ajánlat érvényes

A Centrum Aszfalt Kft ajánlatában hiánytalanul minden dokumentumot becsatolt és információt megadott, az ajánlat a jogszabályokban, a felhívásban és a közbeszerzési dokumentumokban foglaltaknak megfelel.

2. Ajánlatkérő a fentiekre tekintettel a Kbt. 81. § (5) bekezdése alapján a többi ajánlatot nem bírálja el.

Az értékelési sorrendben legkedvezőbb ajánlatot benyújtó Centrum Aszfalt Kft ajánlata érvényes, így nincs szükség az értékelési sorrendben mögötte lévő ajánlatok bírálatára.

3. Az eljárás eredményes, a nyertes ajánlattevő: Centrum Aszfalt Kft. 

Tekintettel arra, hogy a Centrum Aszfalt Kft. ajánlati ára (99.994.000,- Ft) nem haladja meg a rendelkezésre álló forrást (117.087.448,- Ft), így az eljárás eredményes, és a nyertes – legjobb ár-érték arányú ajánlatot benyújtó – ajánlattevő a Centrum Aszfalt Kft.

Fentiek alapján kérem a Tisztelt Képviselő-testület döntését!

HATÁROZAT-TERVEZET
Tárgy:  „Baracsi dűlő” tárgyú közbeszerzési eljárás eredménye
Kunszentmiklós Város Önkormányzat Képviselő-testülete megtárgyalta Lesi Árpád polgármester előterjesztését és az alábbi határozatot hozza: 
1./ A Képviselő-testület úgy határoz, hogy a 138/2026. (VIII.13.) KT számú határozatot visszavonja.
2./ A Képviselő-testület úgy határoz, hogy a „Baracsi dűlő fejlesztése” tárgyú közbeszerzési eljáráson indult Centrum Aszfalt Kft. ajánlatát érvényesnek nyilvánítja.
3./ A Képviselő-testület úgy határoz, hogy a „Baracsi dűlő fejlesztése” tárgyú közbeszerzési eljárást eredményesnek nyilvánítja és nyertes ajánlattevőként az Centrum Aszfalt Kft.-t jelöli meg, vele kíván szerződést kötni nettó 99.994.000-ft összegben, melyből nettó 99.994.000 Ft összeget a KAP-RD43-1-25 kódszámú 1005271379 támogatási azonosítójú pályázat terhére biztosít.

4./ A Képviselő-testület megbízza Lesi Árpád polgármestert a további teendők ellátásával.

Határidő: 2026. augusztus 28.
Felelős: Lesi Árpád polgármester 

A határozatról értesülnek:

- Lesi Árpád polgármester

- Károlyi Mónika Katalin jegyző

- Kohan Adrienn városüzemeltetési ügyintéző
- Vass Viktor városüzemeltetési csoportvezető

- Centrum Aszfalt Kft.(1117 Budapest, Gábor Dénes utca 2. (Infopark D épület).)

- Irattár 
Kunszentmiklós, 2026.08.27.
Lesi Árpád sk.

                                                                           
         polgármester
